Švajčiarska kuchyňa

náhľad|Švajčiarske potraviny
[náhľad|Švajčiarske čokolády v [supermarkete]]

**Švajčiarska kuchyňa** vychádza z tradícií Švajčiarska, ale bola ovplyvnená aj francúzskou, nemeckou a talianskou kuchyňou. Zvyčajne používa suroviny, ktoré boli dostupné u švajčiarskych farmárov, čiže najmä rôzne syry a zemiaky. Používa sa tiež mäso alebo ryby (pstruhy, siveny). Vo svete je švajčiarska kuchyňa známa predovšetkým vďaka švajčiarskej čokoláde, müsli a rozšírením fondue.

Švajčiarsko je hornatá krajina rozdelená na kantóny. V každom kantóne sú hrdí na svoje regionálne špeciality a stravovacie návyky, ktoré tam vznikali počas vývoja, často veľmi izolovaného. Napriek tomu nájdeme aj národné jedlá s výbornou kvalitou danou čistou prírodou.

## Polievky
* Fribourská Alphuttensuppe, mliečna polievka so zeleninou
* Bernská Maritsuppe, polievka zo zemiakov a hrachu
* Basler Mehlsuppe, hutná polievka podávaná v Basileji
* Ticinská Busecca, držková polievka

## Hlavné jedlá
[náhľad|[Zürcher Geschnetzeltes a rösti]]

* Rösti, röschti, oferoti alebo züri gschnätzlets, vyprážané zemiakové placky. Na povrchu sa roztápa syr.
* Raclette, grilovaný syr so zemiakmi varenými v šupke, uhorkou cibuľou a bielym vínom
* Zürcher Geschnetzeltes (teľacie po zürišsky), jedlo z teľacieho mäsa podávané s omáčkou z vína a smotany
* Graubünden alebo Bünder Fleisch, marinované sušené hovädzie mäso
* Älplermagronen, makaróny so slaninou, cibuľou, zemiakmi a syrom
* Schabzieger, zemiakové ňočky zapečené so syrom
* Ticino, rizoto s cibuľou, hubami a syrom
* Aargau, teľacie nožičky so slivkami
* Schaffhausen, cibuľový koláč Bölletunne
* Spätzli alebo Knöpfli, guľôčky vareného cesta pokvapkané máslom
* Bernerteller alebo Bernerplatte, tanier studeného aj teplého mäsa (bravčové georgíny, slanina, rôzne druhy šunky, údené bravčové, koleno a hovädzí jazyk). Podáva sa s fazuľami a kyslou kapustou
* Käseschnitten, opečený syr na hrianke
* Birnbrot, hruškový chlieb

## Syry
[náhľad|[Fondue]]
Švajčiarske syry majú dlhú tradíciu a pripravuje sa ich tu cez 450 druhov, zvyčajne z kravského mlieka. Medzi najznámejšie švajčiarske syry patria:
* Emmentall, Ementál, syr s typickými dutinami. Pochádza z údolia rieky Emme v kantóne Bern.
* Appenzeller, polotuhý syr
* Gruyère, slanší s orechovou príchuťou 
* Raclette, polotvrdý slaný syr
* Tête de Moine, polotvrdý syr. Zrie najmenej dva a pol mesiaca na smrekovom dreve 
* Schweizer Tilsiter, švajčiarska chránená značka, variant tylžského syra

## Sladké jedlá
[náhľad|[Bündner Nusstorte]]
Čokoláda sa tu vyrába už od 19. storočia a jedna z najznámejších švajčiarskych firiem, ktorá vyrába čokoládu, je spoločnosť Nestlé. Pripravuje sa tu veľa druhov veľmi kvalitnej čokolády a bola tu vynájdená biela čokoláda a mliečna čokoláda. Z čokolády sa pripravuje populárny švajčiarsky nápoj s názvom Ovomaltine.
* Müsli, ovsené vločky a ovocie, zvyčajne podávané ako raňajky s jogurtom. Vynašli ich vo Švajčiarsku.
* Bündner Nusstorte, torta plnený karamelizovanými vlašskými orechmi, špecialita Graubündenu
* Zuger Kirschtorte, torta ochutená višňovicou Kirschwasser
* Baarer Räbentorte, torta z mandlovej snehovej pusinky
* Engadiner Torte, torta s mandľovou náplňou
* Solothurner Torte, orechová torta s maslovým krémom
* Ochsenauge alebo vogelnestli, koliesko z krehkého cesta s marmeládou uprostred
* Vermicelles, dezert z gaštanového pyré
* Carac, plnený košíček z lineckého cesta
* Bündner Torte, pätvrstvová torta kruhového tvaru, často zamieňaná s Bündner Nusstorte
* Bundesrat Schaffner Torte, päťvrstvová torta kruhového tvaru s priemerom asi 24 cm a výškou asi 8 cm
* Birnbrot a Birnweggen, pečivo plnené sušenými hruškami. Okrem hrušiek môže náplň obsahovať aj hrozienka (sultánky), vlašské orechy a často aj figy a kúsky sušených jabĺk

## Nápoje
[náhľad|150px|[Absint, vznikol vo Švajčiarsku]]

* Káva, pije sa takmer vždy s mliekom
* Čaj, pije sa výhradne bez mlieka 
* Rivella, populárna šumivá limonáda z mliečnej srvátky
* Ovomaltine, príchuť do mlieka/nátierka/čokoláda z cukru, sladového extraktu, kakaa a srvátky.
* Absint, silný nápoj z paliny, vznikol vo Švajčiarsku
* Víno, v malom množstve je rozšírené aj vinohradníctvo (predovšetkým v kantónoch Valais, Vaud, Ticino a Zürich), medzi najpopulárnejšie odrody vína patria Müller-Thurgau, Chrupka bílá, Rulandské modré alebo Merlot.
* Pivo, populárny nápoj, najčastejšie ležiak podávaný len v tretine 
* Panaché, smíchané pivo s limonádou
* Likéry a pálenky, slivovica sa nazýva Pfümli, višňovica Kirschwasser, obľúbená je aj hruškovica.
* Apfelwein, Suure Most, cidre alebo sidro, alkoholický jablečný mošt

## Referencie

## Iné projekty

## Zdroj